Source: http://margaretka.sk/index.php?id=denny-stacionar
Timestamp: 2019-04-20 22:41:31+00:00

Document:
MARGARÉTKA - občianske združenie pre zdravotne a telesne postihnutých a ich rodiny
OZ - pre zdravotne a telesne postihnutých a ich rodiny
DS - denný stacionár
OS - opatrovateľská služba
Moje prianie je,aby ľudia pochopili,že deti s telesným postihnutím nemajú žiadnu chorobu... Tieto deti nehľadajú liek,ale chcú byť akceptované a mať právo byť ako ostatné deti.
Nie je ťažké milovať dieťa zdravé a krásne, ale len Veľká láska sa dokáže skloniť k dieťaťu postihnutému!...
MARGARÉTKA, Bratská 1482/9, 969 01 Banská Štiavnica
za poskytovanie sociálnych služieb
v zariadení sociálnych služieb:
Druh poskytovanej sociálnej služby: denný stacionár s ambulantnou formou poskytovania sociálnych služiebv zmysle § 40 zákona č. 448/2008 Z.z. o sociálnych službách v znení neskorších predpisov
Odborné činnosti: Výška úhrady za 1 deň
Sociálne poradenstvo 0,00 €
Pomoc pri odkázanosti fyzickej osoby na pomoc
inej fyzickej osoby 0,50 €
Sociálna rehabilitácia 0,00 €
Zabezpečenie rozvoja pracovných činností 0,00 €
Raňajky 1,70 €
Desiata 1,00 €
Obed 2,70 €
Olovrant 1,50 €
Utváranie podmienok na záujmovú činnosť 0,00 €
Iné činnosti :
masáže 0,00 €
rehabilitačné cvičenia 0,00 €
Podmienky platenia úhrady za sociálne služby v zariadení:
Úhrady uvedené v cenníku sú stanovené pre prijímateľov sociálnej služby, ktorí predložia rozhodnutie o odkázanosti na sociálnu službu poskytovanú v dennom stacionári vydané obcou, resp. mestom, kde má prijímateľ trvalý pobyt.
Prijímateľ sociálnej služby v dennom stacionári je povinný platiť úhradu za poskytovanú sociálnu službu ( a to za podmienok stanovených v zmysle § 72 ods. 3 zákona č. 448/2008 Z.z. o sociálnych službách v znení neskorších predpisov ).
Po zaplatení úhrady za sociálne služby v dennom stacionári musí prijímateľovi sociálnej služby zostať mesačne z jeho príjmu najmenej suma životného minima pre jednu plnoletú fyzickú osobu stanovenú zákonom o životnom minime.
Ak prijímateľ sociálnej služby v dennom stacionári nemá príjem alebo jeho príjem nepostačuje na platenie úhrady za sociálnu službu, môže úhradu alebo jej časť platiť aj iná osoba ( v súlade s podmienkami stanovenými v § 73 zákona č. 448/2008 Z.z. o sociálnych službách v znení neskorších predpisov ), s ktorou bude uzatvorená zmluva o platení úhrady za sociálnu službu.
Prijímateľ sociálnej služby prítomný v dennom stacionári je povinný odobrať a zaplatiť aspoň jedno jedlo denne.
Sociálna služba sa v dennom stacionári poskytuje najmenej v rozsahu 8 hodín počas pracovného dňa. Prijímateľ sociálnej služby v dennom stacionári, ktorý má uzatvorenú zmluvu o poskytovaní sociálnej služby na menší rozsah ako 8 hodín, platí alikvotnú časť úhrady ( t.j. za pomoc pri odkázanosti na pomoc inej fyzickej osoby ) zodpovedajúcu počtu hodín, za ktoré je mu poskytovaná sociálna služba.
Prijímateľ neplatí v prípade neprítomnosti v zariadení žiadnu úhradu. Ak však prijímateľ dlhodobo ( t.j. aspoň 20 pracovných po sebe nasledujúcich dní ) z iných ako zo zdravotných dôvodov nenavštevuje DS v takom časovom rozsahu, aký je dohodnutý v zmluve o poskytovaní sociálnej služby, správna rada má právo rozhodnúť o tom, že bude platiť za dni neprítomnosti presahujúce 20 pracovných po sebe nasledujúcich dní úhradu vo výške 0,50 eur.
Spôsob platenia úhrady za sociálne služby v zariadení:
Prijímateľ sociálnej služby platí za poskytnutú sociálnu službu podľa počtu dní poberania sociálnych služieb za predchádzajúci mesiac v hotovosti najneskôr do 15. dňa nasledujúceho mesiaca po mesiaci poskytnutia sociálnej služby v dennom stacionári. Obedy platí prijímateľ denne priamo dodávateľovi ( reštaurácii, z ktorej je obed privezený ).
Cenník úhrad za poskytovanie sociálnych služieb v Dennom stacionári Margarétka DS bol schválený Správnou radou OZ MARGARÉTKA so sídlom v Banskej Štiavnici dňa 30.11.2016
v.r. Ján Koťo
Podpis štatutárneho zástupcu
V Banskej Štiavnici dňa 30.11.2016
pre zariadenie sociálnych služieb:
Bratská 1482/9, 969 01 Banská Štiavnica
platná od 1.1.2017
POVOLANIE: POČET PRACOVNÉ KVALIFIKAČNÉ
ZAMESTNANCOV: ÚVAZKY: PREDPOKLADY:
Vedúca DS/ 1 0,5/0,5 úplné stredoškolské vzdelanie a
Inštruktor sociálnej rehabilitácie: kurz v oblasti sociálnej rehabilitácie
v rozsahu 150 hodín
Sociálny pracovník/ 1 0,5/0,5 VŠ 2. stupňa v odbore sociálna práca
Inštruktor sociálnej rehabilitácie: 1 1 úplné stredoškolské vzdelanie a
kurz v oblasti sociálnej rehabilitácie
Asistentka pri príprave 1 0,5/0,5 stredné odborné vzdelanie
a výdaji jedla, pomocná asistentka kurz na vykonávanie prác pri výrobe, manipulácii
a uvádzaním do obehu potravín a pokrmov
Pomocná sila pre aktivity 1 0,5 stredné odborné
(dobrovoľnícka služba) vzdelanie
SPOLU: 5 4,5
ZABEZPEČENIE - dohoda podľa potreby:
Pracovník pre rozvoj 1 0,5 odborné stredoškolské
pracovných zručností, vzdelanie, kurzy
pre rehabilitáciu a jogu úplné stredoškolské
vzdelanie fyzioterapeut,
certifikát, osvedčenie
Organizačná štruktúra pre Denný stacionár Margarétka DS bola schválená Správnou radou OZ MARGARÉTKA so sídlom v Banskej Štiavnici dňa 30.11.2016
v.r. Ján Koťo Podpis štatutárneho zástupcu
Norma je : 2,66 zamestnancov, z toho 2,13 odborných zamestnancov
Skutočnosť je: 4,5 zamestnancov, z toho sú 3 odborní zamestnanci
OPIS ROZSAHU
OPIS ROZSAHU A PODMIENOK VYKONÁVANIA ODBORNÝCH, OBSLUŽNÝCH A ĎALŠÍCH ČINNOSTÍ
V Dennom stacionári Margarétka DS sa poskytuje:
Každý prijímateľ sociálnych služieb má rozhodnutie o odkázanosti a posudok o odkázanosti (t.j. určený stupeň odkázanosti a na aké úkony je odkázaný). Pomoc pri odkázanosti na pomoc inej fyzickej osoby je poskytovaná inštruktorkami sociálnej rehabilitácie, sociálnou pracovníčkou, ktoré majú potrebný akreditovaný kurz v súlade s § 84 zákona č. 448/2008 Z.z. V rámci zvýšenia ukazovateľov kvality majú traja zamestnanci absolvovaný kurz „Telesné a netelesné obmedzenia a špeciálne úchopy“ v súlade s § 10 zákona 448/2008. Ide o praktický a teoretický nácvik zvládnutia rizikových situácií v zariadení ,o záchranu zdravia a života človeka. Akreditovaný kurz Ministerstvom práce „Individuálny plán“ absolvovali zamestnanci podľa § 84 zák. 448/2008 ods. 20 a 21. V roku 2016 sme zahájili skupinovú časť supervízie, s pokračovaním v roku 2017.
Sociálne poradenstvo sa poskytuje na úrovni základného a špecializovaného sociálneho poradenstva. Poskytuje sa denne, resp. podľa potreby prijímateľom sociálnych služieb a ich rodinným príslušníkom, a to v závislosti od charakteru problému. Poskytuje ho kvalifikovaný sociálny pracovník (druhý stupeň VŠ v odbore sociálna práca), ktorý je v zariadení denne na plný pracovný úväzok, t.j. od 8. hod. do 15. hod. Sociálny pracovník posúdi povahu problému, poskytuje základné informácie o možnostiach riešenia ale tiež zisťuje príčiny vzniku, charakter a rozsah problémov prijímateľov (ich rodiny) a poskytuje im konkrétnu odbornú pomoc. Sociálny pracovník vedie záznamy o poskytnutom sociálnom poradenstve.
Sociálna rehabilitácia je vykonávaná inštruktorom sociálnej rehabilitácie s úplným stredoškolským vzdelaním a kurzom v oblasti sociálnej rehabilitácie v rozsahu 150 hodín. Je zameraná na podporu samostatnosti, nezávislosti, sebestačnosti prijímateľov sociálnej služby rozvojom a nácvikom zručností alebo aktivizovaním schopnosti a posilňovaním návykov pri sebaobsluhe, pri úkonoch starostlivosti o domácnosť a pri základných sociálnych aktivitách s maximálnym využitím prirodzených zdrojov v rodine a komunite.
Sociálny pracovník kladie dôraz na individuálny prístup ku každému klientovi, plán sociálnej rehabilitácie je súčasťou individuálneho plánu prijímateľa sociálnej služby.
Stravovanie sa poskytuje v súlade so zásadami zdravej výživy a s prihliadnutím na zdravotný stav prijímateľa v rozsahu raňajky, desiata, obed a olovrant. Strava sa denne dováža z Reštaurácie 6/4 v Banskej Štiavnici v obedároch. V prípade záujmu prijímateľov je možné okrem obeda pripraviť aj raňajky, desiatu a olovrant podľa cenníka. V zariadení je kuchynka, kde je možné ohriať stravu. Výška stravnej jednotky za hlavné jedlo je 2,70 eur. V prípade, že prijímateľ má lekárom predpísané diétne stravovanie, poskytuje sa mu príslušná diéta. V samostatnej kuchynke, ktorá je kompletne vybavená, je možné prihrievať stravu, ktorú si prijímateľ prinesie, resp. je tu možný nácvik prípravy jedál. Zamestnanci absolvovali osvedčenie o odbornej spôsobilosti pri výrobe a manipulácii s potravinami podľa § 6 ods.3 písm. h) zákona 355/2007.
V Dennom stacionári Margarétka DS sa zabezpečuje:
Pracovná terapia ( rozvoj pracovných zručností )
Denný stacionár zabezpečuje odbornú činnosť na osvojenie pracovných návykov a zručností prijímateľov pri vykonávaní pracovných aktivít na účel obnovy, udržania alebo rozvoja jeho fyzických schopností a pracovných schopností a jeho začlenenia do spoločnosti.
Pracovná terapia (rozvoj pracovných zručností) je zameraná na tie pracovné návyky a zručnosti, aké konkrétny prijímateľ potrebuje, t.j. pri rešpektovaní individuálneho prístupu. Pre klientov sú vypracované individuálne plány, ktoré sú plne rešpektované, tak aby sa mohli čo najväčšou mierou zapojiť do pracovného života.
Denný stacionár uzatvorí dohodu s pracovným terapeutom ( pracovníkom pre rozvoj pracovných zručností ), ktorý má príslušné vzdelanie v zmysle zákona č. 448/2008 Z. z.
V zariadení sa pripravujú týždenné plány, ktoré vždy v piatok, pred novým týždňom posielajú zamestnanci elektronickou formou , alebo osobne klientom aj rodinným príslušníkom. Na tvorbe plánu plnou mierou participujú klienti zariadenia. Tvorivé dielne, arteterapia vedená certifikovaním odborníkom, muzikoterapia, kanisterapia, fotografovanie, účasť na benefičných koncertoch, sociálna a pracovná rehabilitácia.
V Banskej Štiavnici dňa 30.11.2016.
Copyright © 2007-2015 MARGARETKA Foto: Ján Koťo. Všetky práva vyhradené. Webdesign: www-stranky.sk

References: § 40
 § 72
 § 73
 § 84
 § 10
 § 84
 § 6